คําสั่งกรมบังคับคดี

ที่ 225/2556

เรื่อง การเดินทางออกนอกราชอาณาจักรของลูกหนี้ในคดีล้มละลาย

-----------------------

          เพื่อให้การปฏิบัติงานคดีล้มละลายของกรมบังคับคดีดําเนินไปอย่างมีประสิทธิภาพ เป็นประโยชน์แก่ราชการ และดําเนินการไปในทิศทางเดียวกัน อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบ บริหารราชการแผ่นดิน(ฉบับที่ 5) พ.ศ.2545 จึงมีคําสั่งดังต่อไปนี้


ข้อ ๑ ให้ยกเลิกข้อความในข้อ 7 ตามคําสั่งกรมบังคับคดีที่ 445/2559 ลงวันที่ 20 ตุลาคม 2549 เรื่อง การปฏิบัติงานบังคับคดีล้มละลายในสํานวนกลาง และให้ปฏิบัติตามคําสั่งนี้


ข้อ ๒ การอนุญาตให้ลูกหนี้เดินทางออกนอกราชอาณาจักร ให้เจ้าพนักงานพิทักษ์ทรัพย์ ปฏิบัติตามแนวทางในคําสั่งนี้


ข้อ ๓ เมื่อเจ้าพนักงานพิทักษ์ทรัพย์ได้รับคําร้องของลูกหนี้ เพื่อขอเดินทางออกนอก ราชอาณาจักร ให้เจ้าพนักงานพิทักษ์ทรัพย์ทําการตรวจสอบว่ามีการสอบสวนกิจการและทรัพย์สินของลูกหนี้ แล้วหรือไม่ หากยังไม่มีการสอบสวนให้เจ้าพนักงานพิทักษ์ทรัพย์ทําการสอบสวนกิจการและทรัพย์สิน ของลูกหนี้นั้น แล้วให้เจ้าพนักงานพิทักษ์ทรัพย์รายงานเสนอต่อหัวหน้ากลุ่มงานหรือผู้อํานวยการสํานักงาน บังคับคดีจังหวัดหรือสาขา แล้วแต่กรณี เพื่อมีคําสั่งอนุญาตให้ลูกหนี้เดินทางออกนอกราชอาณาจักร และ มีหนังสือรายงานศาลขอเพิกถอนหมายจับ ในกรณีที่มีการออกหมายจับลูกหนี้ไว้

          เมื่อเจ้าพนักงานพิทักษ์ทรัพย์สอบสวนเกี่ยวกับกิจการและทรัพย์สินของลูกหนี้แล้ว ให้รายงานศาลอย่างช้าในวันทําการถัดไป เพื่อให้ศาลกําหนดวันนัดไต่สวนลูกหนี้โดยเปิดเผย


ข้อ ๔ ให้เจ้าพนักงานพิทักษ์ทรัพย์แจ้งให้ลูกหนี้ทราบหน้าที่ที่ต้องไปทําการไต่สวนโดยเปิดเผย ตามกําหนดนัดของศาล ซึ่งเจ้าพนักงานพิทักษ์ทรัพย์จะส่งหมายเรียกแจ้งกําหนดนัดดังกล่าวให้ลูกหนี้ทราบ โดยส่งไปยังภูมิลําเนาของลูกหนี้ที่ปรากฏในสําเนาการตรวจสอบทะเบียนประวัติบุคคลของสํานักบริหาร การทะเบียนหน่วยข้อมูล กรมการปกครอง หรือตามภูมิลําเนาที่ลูกหนี้แจ้งไว้ต่อเจ้าพนักงานพิทักษ์ทรัพย์


ข้อ ๕ ในการพิจารณาอนุญาตให้ลูกหนี้เดินทางออกนอกราชอาณาจักร ให้เจ้าพนักงานพิทักษ์ทรัพย์ กําหนดระยะเวลาในการเดินทางออกไปดังกล่าว และกําหนดให้ลูกหนี้ต้องมารายงานตัวต่อเจ้าพนักงานพิทักษ์ทรัพย์ ภายใน 7 วันนับแต่วันที่ลูกหนี้เดินทางกลับเข้ามาในราชอาณาจักร


ข้อ ๖ ในการมารายงานตัว หากลูกหนี้มารายงานตัวเกินกําหนด 7 วัน ให้เจ้าพนักงานพิทักษ์ทรัพย์ กําชับลูกหนี้ในคราวต่อไปว่าลูกหนี้มีหน้าที่ต้องมารายงานตัวต่อเจ้าพนักงานพิทักษ์ทรัพย์ภายในกําหนด มิฉะนั้น อาจเป็นเหตุให้เจ้าพนักงานพิทักษ์ทรัพย์ไม่อนุญาตให้เดินทางออกนอกราชอาณาจักรได้ และหากลูกหนี้เดินทางออกนอกราชอาณาจักรบ่อยครั้ง เจ้าพนักงานพิทักษ์ทรัพย์ชอบที่จะตั้งเป็นข้อสังเกต เพื่อประกอบในการสอบสวน ถึงกิจการและทรัพย์สินของลูกหนี้เพิ่มเติม


ข้อ ๗ ในการขออนุญาตและการมารายงานตัวต่อเจ้าพนักงานพิทักษ์ทรัพย์ ให้เจ้าพนักงานพิทักษ์ ทรัพย์แจ้งแก่ลูกหนี้ว่าลูกหนี้ต้องมาดําเนินการด้วยตนเอง


ข้อ ๘ เมื่อมีคําสั่งอนุญาตให้ลูกหนี้เดินทางออกนอกราชอาณาจักรแล้ว ให้เจ้าพนักงานพิทักษ์ ทรัพย์มีหนังสือแจ้งผู้อํานวยการกองหนังสือเดินทาง กรมการกงสุล และผู้บัญชาการสํานักงานตรวจคนเข้า เมือง สํานักงานตํารวจแห่งชาติ อนุญาตให้ลูกหนี้เดินทางออกนอกราชอาณาจักรได้ 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 20 มีนาคม พ.ศ. 2556

 

                                                                                           (ลงชื่อ) วิศิษฏ์ วิศิษฏ์สรอรรถ

                                                                                   ศาสตราจารย์พิเศษวิศิษฏ์ วิศิษฏ์สรอรรถ)

                                                                                                อธิบดีกรมบังคับคดี